SELETUSKIRI

määrus eelnõu

**„Määruste kehtetuks tunnistamine“** juurde

**Määruse kehtestamise juriidiline alus**

### **Haldusmenetluse § 93 lõige** **1 -** määrus kehtib, kuni selle tunnistab kehtetuks haldusorgan või Riigikohus või kehtivusaja lõppemiseni või volitusnormi kehtetuks tunnistamiseni.

**Eelnõu sisu**

Põhja-Pärnumaa Vallavolikogu 17. jaanuari 2018 määrusega nr 3 [“Lastekaitseseadusest, sotsiaalhoolekande seadusest ja riigilõivuseadusest tulenevate ülesannete delegeerimine“](https://www.riigiteataja.ee/akt/424012018003)  delegeeriti sotsiaalhoolekande seaduses kohaliku omavalitsuse üksusele pandud ülesanded vallavalitsusele, sh ka [toimetulekutoetuse määramiseks eluasemekulude piirmäärade kehtestamine](https://www.riigiteataja.ee/akt/403022018116), mille vallavalitsus kinnitas 30. jaanuaril 2018 määrusega nr 1. Valitsuse määrus jõustub 1. märtsil 2018.

Ühinenud valdades olid antud piirmäärad kinnitatud vallavolikogu määrustega, seetõttu tuleb valdade õigusjärglasel, Põhja-Pärnumaa Vallavolikogul kehtetuks tunnistada alljärgnevad määrused:

1) Vändra Alevivolikogu 28.02.2013 määrus nr 3 „Eluasemekulude piirmäärad toimetulekutoetuse määramisel“ (RT IV, 29.03.2016, 421);

2) Vändra Vallavolikogu 19.08.2014 määrus nr 6 „Eluruumi alaliste kulude piirmäärad toimetulekutoetuse määramisel“ (RT IV, 29.03.2016, 409);

3) Halinga Vallavolikogu 15.03.2016 määrus nr 10 „Toimetulekutoetuse määramiseks eluasemekulude piirmäärade kehtestamine“ (RT IV, 19.03.2016, 13);

4) Tootsi Vallavolikogu 23.03.2016 määrus nr 6 „Toimetulekutoetuse määramiseks eluruumi alaliste kulude piirmäärad Tootsi vallas“ (RT IV, 29.03.2016, 245).

5) Tootsi Vallavolikogu 21.04.2015 määrus nr 4 „Toimetulekutoetuse taotlemise, määramise ja maksmise kord“ (RT IV, 29.03.2016, 384)

**Määruse jõustumine**

Määrus jõustub 1. märtsil 2018.

Seletuskirja koostas

Riini Õige

vallasekretär